ชื่อสถานที่: เชอแตม
ประเภท: ร้านอาหาร กาแฟ เบเกอรี่
ตำบล: ตลาดใหญ่
อำเภอ: เมืองภูเก็ต
จังหวัด: ภูเก็ต
รหัสไปรษณีย์: 83000
พิกัด: 7.88356, 98.39633

อาหารเวียดนามอร่อยๆ ต้องร้านนี้เลยค่ะ เชอแตม ร้านอาหารเวียดนามอร่อยๆ บรรยากาศในร้านดีมากๆ ค่ะ ให้ความรู้สึกอบอุ่นในการทานอาหารค่ำกับครอบครัว แอร์เย็นฉ่ำถึงหนาวมาก ร้านสะอาด มี 2 ชั้นด้วยกันค่ะ พนักงานบริการโอเคค่ะ ทำตามหน้าที่ไม่มีบริการเสริมแต่อย่างใด มีเมนูให้เลือกหลากหลายค่ะ ทั้งอาหารไทย อาหารยุโรป อาหารหวาน ที่เด่นสุดของทางร้านคืออาหารเวียดนามค่ะ แหนมเนือง ชุดละ 180 บาท มีผักกาดหอมที่มาพร้อมกับแป้งที่แบ่งไว้ให้แล้วค่ะ กระเทียม กล้วยดิบ ตะลิงปิงเปรี้ยวๆ สับปะรด พริกมาแบบเป็นเม็ดๆ ไม่ได้หั่นมาให้ค่ะ มีผักอีก 1 ชุดค่ะ น้ำจิ้มอร่อยดีค่ะ เมนูนี้อร่อยเลยค่ะ ข้าวผัดปู 100 บาท อร่อยกลมกล่อมมากๆ ค่ะ หอมปู รสชาติอร่อยมากๆ ค่ะ ไม่มันจนเกินไป เม็ดข้าวร่วนๆ ผัดกับไข่+ปู หึม! อร่อยเหาะ เบื้องญวน แป้งกรอบ ไส้อร่อย เป็นใช้เท้า มันแกว แครอท ผัดกับหมูและกุ้งตัวใหญ่ๆ กุ้งเยอะด้วยค่ะ น้ำจิ้มเป็นเหมือนน้ำจิ้มกะหรี่พัฟค่ะ อร่อยมากๆ ค่ะ กุ้งพันอ้อย กุ้งเน้นๆ เด้งดึ๋งดั๋ง แป้งน้อยค่ะ มาพร้อมกับเส้นหมี่เหนียวนุ่ม ราดน้ำจิ้มหวานๆ อร่อยมากๆ ค่ะ แนะนำเลยค่ะ หมูคำหวาน หมูย่างหวานๆ นิ่มๆ ไม่แข็ง ไม่ด้าน ราดด้วยน้ำยำเผ็ดๆ เปรี้ยวๆ อร่อยเลยค่ะ Banana Fritter 120 บาท กล้วยหอมทอด แป้งกรอบๆ กล้วยนุ่มๆ ราดด้วยซอสช็อกโกแลตและน้ำตาลไอซิ่ง มาพร้อมวิปปิ้งครีม และไอศกรีมวานิลาของเอเต้ รสชาติเข้มข้น เนื้อแน่นๆ ละลายยาก กล้วยหอมทอดหวานๆ ร้อนๆ ทานคู่กับไอศครีมวานิลาเย็นๆ อร่อยมากๆ ค่ะ เป็นขนมหวานล้างปากที่ฟินสุดๆ ค่ะ ไอศกรีมร้านนี้เป็นของเอเต้ค่ะ ก้อนละ 60 บาทค่ะ มี Wi-Fi ด้วยนะคะ ต้องขอรหัสจากพนักงานค่ะ